CELEX: 32017D0674
Language: fi
Date: 2017-04-03 00:00:00
Title: Neuvoston päätös (EU) 2017/674, annettu 3 päivänä huhtikuuta 2017, Rotterdamin yleissopimuksen osapuolten konferenssin kahdeksannessa kokouksessa Euroopan unionin puolesta esitettävästä kannasta kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen liitteen III muutoksiin

8.4.2017   
            
            
               FI
            
            
               Euroopan unionin virallinen lehti
            
            
               L 97/29
            
         NEUVOSTON PÄÄTÖS (EU) 2017/674,
   annettu 3 päivänä huhtikuuta 2017,
   Rotterdamin yleissopimuksen osapuolten konferenssin kahdeksannessa kokouksessa Euroopan unionin puolesta esitettävästä kannasta kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen liitteen III muutoksiin
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan ja 207 artiklan 3 kohdan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Unioni on hyväksynyt kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen, jäljempänä ’Rotterdamin yleissopimus’, neuvoston päätöksellä 2006/730/EY (1). Rotterdamin yleissopimus tuli voimaan 24 päivänä helmikuuta 2004.
            
         
               (2)
            
            
               Rotterdamin yleissopimus pannaan unionissa täytäntöön Euroopan parlamentin ja neuvoston asetuksella (EU) N:o 649/2012 (2).
            
         
               (3)
            
            
               Jotta voitaisiin varmistaa, että tuojamaat hyötyvät Rotterdamin yleissopimuksella tarjotusta suojelusta, on tarpeen tukea kemikaalien arviointikomitean, joka on Rotterdamin yleissopimuksen avustava elin, suositusta lisätä Rotterdamin yleissopimuksen liitteeseen III karbofuraani, karbosulfaani, krysotiiliasbesti, lyhytketjuiset klooratut parafiinit, kaikki tributyylitinayhdisteet, triklorfoni, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L) sekä nestemäiset valmisteet (emulgoituva tiiviste ja liukoinen tiiviste), jotka sisältävät vähintään 276 g/L parakvattidikloridia, joka vastaa parakvatti-ionia (vähintään 200 g/L). Näiden aineiden käyttö on jo kielletty unionissa tai sitä on ankarasti rajoitettu, ja ne kuuluvat näin ollen Rotterdamin yleissopimuksen määräyksiä tiukempien vientivaatimusten soveltamisalaan.
            
         
               (4)
            
            
               Rotterdamin yleissopimuksen osapuolten konferenssin kahdeksannen kokouksen odotetaan päättävän ehdotettujen muutosten sisällyttämisestä Rotterdamin yleissopimuksen liitteeseen III. Unionin olisi kannatettava näitä muutoksia,
            
         ON HYVÄKSYNYT TÄMÄN PÄÄTÖKSEN:
   1 artikla
   Rotterdamin yleissopimuksen osapuolten konferenssin kahdeksannessa kokouksessa Euroopan unionin puolesta esitettävä kanta on, että unioni kannattaa kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen (3) liitteeseen III tehtävien muutosten hyväksymistä siltä osin kuin niillä lisätään kyseiseen liitteeseen karbofuraani, karbosulfaani, krysotiiliasbesti, lyhytketjuiset klooratut parafiinit, kaikki tributyylitinayhdisteet, triklorfoni, fentioni (erittäin pieniä määriä sisältävät valmisteet, joissa vaikuttavaa ainetta vähintään 640 g/L) sekä nestemäiset valmisteet (emulgoituva tiiviste ja liukoinen tiiviste), jotka sisältävät vähintään 276 g/L parakvattidikloridia, joka vastaa parakvatti-ionia (vähintään 200 g/L).
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 3 päivänä huhtikuuta 2017.
      
         
            Neuvoston puolesta
         
         
            Puheenjohtaja
         
         R. GALDES
      
   
   
      (1)  Neuvoston päätös 2006/730/EY, tehty 25 päivänä syyskuuta 2006, kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyn Rotterdamin yleissopimuksen hyväksymisestä Euroopan yhteisön puolesta (EUVL L 299, 28.10.2006, s. 23).
   
      (2)  Euroopan parlamentin ja neuvoston asetus (EU) N:o 649/2012, annettu 4 päivänä heinäkuuta 2012, vaarallisten kemikaalien viennistä ja tuonnista (EUVL L 201, 27.7.2012, s. 60).
   
      (3)  EUVL L 63, 6.3.2003, s. 29.